CELEX: E2020P0002
Language: hr
Date: 2020-04-03 00:00:00
Title: Zahtjev za savjetodavno mišljenje Suda EFTA-e koji je 3. travnja 2020. podnio norveški Žalbeni sud (Borgarting Lagmannsrett) u predmetu Norveška vlada protiv L (Predmet E-2/20) 2020/C 234/03

16.7.2020   
            
            
               HR
            
            
               Službeni list Europske unije
            
            
               C 234/3
            
         
      Zahtjev za savjetodavno mišljenje Suda EFTA-e koji je 3. travnja 2020. podnio norveški Žalbeni sud (Borgarting Lagmannsrett) u predmetu Norveška vlada protiv L
      (Predmet E-2/20)
      (2020/C 234/03)
      Dopisom od 3. travnja 2020., zaprimljenim u pisarnicu Suda 3. travnja 2020., norveški Žalbeni sud (Borgarting Lagmannsrett) podnio je Sudu EFTA-e zahtjev za savjetodavno mišljenje u predmetu Norveška vlada protiv L o sljedećim pitanjima:
      
                  1.
               
               
                  Treba li uvodnu izjavu 27. u preambuli Direktive 2004/38/EZ tumačiti na način da je protjerivanje građanina EU-a/državljanina države članice EGP-a zajedno s trajnom zabranom pristupa protivno Direktivi 2004/38/EZ, čak i ako dotična osoba ima mogućnost podnošenja zahtjeva za ukidanje zabrane na temelju članka 32. stavka 1.?
               
            
                  2.
               
               
                  Kako treba shvatiti riječi „bitna promjena” u članku 32. stavku 1. ako su razlog za protjerivanje osobne karakteristike građanina EU-a/državljanina države članice EGP-a?
               
            
                  3.
               
               
                  Ako se pretpostavlja da se osobne karakteristike građanina EU-a/državljanina države članice EGP-a koje su razlog za protjerivanje neće promijeniti, je li u takvim slučajevima protjerivanje zajedno s trajnom zabranom ulaska protivno Direktivi 2004/38/EZ?
               
            
                  4.
               
               
                  Kako treba shvatiti zahtjev iz članka 27. stavka 2., prema kojem protjerivanje mora biti proporcionalna mjera, kad je riječ o protjerivanju građanina EU-a/državljanina države članice EGP-a zajedno s trajnom zabranom ulaska ako dotična osoba ima obitelj i djecu u zemlji iz koje ju protjeruju? Je li u takvim slučajevima protjerivanje zajedno s trajnom zabranom ulaska protivno toj direktivi?
               
            
                  5.
               
               
                  Koliku bi važnost trebalo pridati nepočinjenju kaznenih djela tijekom izdržavanja kazne i pozitivnim promjenama nakon uvjetnog otpusta pri utvrđivanju postojanja „stvarne, trenutačne i dostatno ozbiljne prijetnje” iz članka 27. stavka 2.?